Kabhi Khushi Kabhie Gham

Kabhi Khushi Kabhie Gham (hindi: कभी ख़ुशी कभी ग़म, urdu: کبھی خوشی کبھی غم (engelsk oversettelse Sometimes Happiness, Sometimes Sadness) er en bollywoodfilm. Den hadde premiere 14. desember 2001. Skuespillerne i filmen er blant de mest populære skuespillerne i Bollywood: Amitabh Bachchan, Jaya Bachchan, Shahrukh Khan, Kajol, Hrithik Roshan, Kareena Kapoor og Rani Mukherji (som har gjesterolle).

 Handling 
Yashvardhan «Yash» Raichand er en milliardær og forretningsmann i Delhi, som bor sammen med sin kone Nandini og deres sønner Rahul og Rohan. Rahul ble adoptert av Yash og Nandini rett etter fødselen. Dette er kjent for alle i husstanden, bortsett fra Rohan. Den voksne Rahul vender hjem etter å ha fullført studiene i utlandet, og han forelsker seg i den livlige Anjali fra Chandni Chowk. Rahul får snart vite at hun gjengjelder kjærligheten hans. Men fordi familien hennes er langt fattigere enn Rahuls familie, kommer faren hans aldri til å godkjenne forholdet deres.

I løpet av denne tiden blir Rohan, fremdeles et barn, sendt til internatskole. Yash kunngjør at han ønsker at Rahul skal gifte seg med Naina, Rahuls barndomsvenn som er langt mer velstående. Men Rahul gifter seg med Anjali, av kjærlighet, og Yash fornekter forholdet deres - og minner ham om hans adopterte status. Såret av dette tar Rahul et tårevåt farvel med moren sin Nandini, og reiser hjemmefra. Rohan oppdager aldri sannheten om hvorfor Rahul egentlig reiste hjemmefra. 10 år senere kommer Rohan endelig hjem fra internatskolen, og får endelig vite av bestemødrene sine, Lajjo og Kaur, hvorfor Rahul reiste sin vei - og det faktum at Rahul var adoptert.

Etter å ha sett smerten som denne separasjonen har ført over foreldrene hans, lover Rohan å gjenforene hele familien sin. Han får vite at Rahul og Anjali har flyttet til London, men lyver for Yash og Nandini og påstår at han reiser for å studere videre. Rahul og Anjali har en ung sønn, Krish, sammen. Rohan introduserer seg selv som «Yash» for å skjule sannheten: Rahul kjenner ikke igjen etter at hans nå veldig forandrede nå voksne bror, etter å aldri sett ham i løpet av mange år. Etter hvert innser Rahul endelig at Rohan (aka «Yash») faktisk er broren hans.

 Skuespillere 
 Amitabh Bachchan som Yashvardhan "Yash" Raichand.
 Jaya Bachchan som Nandini Chandran Raichand.
 Shah Rukh Khan som Rahul Raichand: adoptiv-sønnen til Yash og Nandini.
 Kajol som Anjali Sharma Raichand.
 Hrithik Roshan som Rohan Raichand: den biologiske sønnen til Yash og Nandini.
 Kareena Kapoor som Pooja Sharma Raichand: Den yngre søsteren til Anjali.
 Rani Mukerji som Naina Kapoor: Datteren til Ashish.
 Jibraan Khan som Krish Raichand: Sønnen til Rahul og Anjali.
 Simone Singh som Rukhsaar Naaz Siddiqui.
 Alok Nath som Omendra Sharma: faren til Anjali og Pooja.
 Jugal Hansraj som Mohit Sachdev: Rohans venn.
 Achala Sachdev som Lajwanti "Lajjo" Raichand: moren til Yash og Rahuls adoptiv-bestemor.
 Sushma Seth som Rajinder Kaur Chandran: moren til Nandini.
 Johnny Lever som Haldiram Rawat.
 Himani Shivpuri som Saraswati Rawat.
 Amar Talwar som Ashish Kapoor: Yashs venn, og Nainas far.
 Ramona Sunavala som Sonia.
 Jeroo Writer som Tanya.
 Vikas Sethi som Randhir.
 Ashutosh Singh som Ashfaque Siddiqui.

 Eksterne lenker 



Kategori:Indiske dramafilmer
Kategori:Filmer fra 2001
Kategori:Engelskspråklige filmer
Kategori:Hindispråklige filmer
Kategori:Indiske filmmusikaler